Šachmatai 960

Šachmatai 960 (iš pradžių vadinti Atsitiktiniais Fišerio šachmatais) – šachmatų žaidimo variantas, sukurtas didmeistrio Bobio Fišerio ()Svetozar Gligorić (2002 m.) „Shall We Play Fischerandom Chess?“. B.T. Batsford Ltd ISBN 0-7134-8764-X., laimėjusio pasaulio čempionatus nuo 1972 m. iki 1975 m. Pirmą kartą pristatyti 1996 m. birželio 19 d. Buenos Airėse Argentinoje.Eric van Reem. „Atsitiktinių Fišerio šachmatų gimimas“. The Chess Variant Pages.„Bobis atlieka savo ėjimą Argentinoje“. Straipsnio archyvas Wayback Machine puslapyje.

Fišerio tikslas buvo sukurti tokius šachmatus, kuriuose talentas ir kūrybiškumas būtų svarbesni nei debiutų analizė ir jų įsiminimas. Tam sukurta atsitiktinai išdėstyta pradinė figūrų pozicija (tik ji privalo kartotis pas abu žaidėjus), todėl debiutų sekos kartojimas yra neveiksmingas. Žaidimas taip vadinamas todėl, kad galimų pasikartojančių figūrų išsidėstymų pirmojoje gulstinėje (išskyrus pėstininkus, kurie stovi antroje gulstinėje ir rikius, kurie turi stovėti skirtingų spalvų laukeliuose) yra 960.

2019 m. FIDE pripažino šią šachmatų atmainą ir pradėjo rengti jos pasaulio čempionatus.  

 Pradinės padėties kūrimas 
Paprastai pradinė pozicija kuriama prieš kiekvieną partiją, nors būna ir išimčių. Varžovai su sukurta pradine pozicija supažindinami, priklausomai nuo varžybų organizatorių parengtų  nuostatų, likus 10-15 min iki partijos pradžios. Per tą laiką jie gali konsultuotis su savo treneriu, esančiu žaidimo sąlėje, jei šis yra registruotas varžybose.  Tačiau renkant informaciją apie pradinę poziciją, negalima naudotis  jokiomis elektroninėmis priemonėmis.

 Naudojant programinę įrangą 
Varžybose naudojama speciali programinė įranga skirta pradinės padėties generavimui. Jos yra pakankamai.

 Rankiniu būdu  

Jei programinės įrangos nėra arba žaidėjai ja nepasitiki,  yra  būdų, kaip sudaryti atsitiktinę pradinę poziciją. Vienas jų Hanso L. Bodlaenderio pasiulyta procedūra. Ji su vienoda tikimybe sugeneruoja bet kurią iš 960 galimų pradinių Fišerio atsitiktinių šachmatų pozicijų.  Ji burtų traukimui naudoja kūbinį kauliuką su 6 skaitmenimis ant jo šonų. Procedūros eiga sekanti:
 Metamas  kauliukas ir  pagal nustatytą skaičių, baltųjų rikis, skaičiuojant nuo šachmatų lentos kairės, statomas  ant juodo laukelio. Skaičius 1 žymi pirmąjį juodą laukelį iš kairės (a1 algebriniu žymėjimu), 2 – antrą juodą laukelį iš kairės (c1), 3 – trečią (e1), o 4 – ketvirtą (g1). Kadangi  ant lentos nėra penktos ar šeštos  pozicijų, kauliuko metimas kartojamas, kol pasirodys ne 5 ar 6.
 Metamas  kauliukas ir kitas baltųjų rikis, priklausomai nuo iškritusio skaičiaus  statomas  ant toliau nurodyto balto laukelio (jei burtus metant iškrito skaičius 1, rikis statomas ant b1 laukelio, jei 2 - d1 ir tt). Metimas kartojamas jei iškrito 5 arba 6.
 Metamas  kauliukas ir, jei iškrito skaičius - 1, valdovė statoma ant pirmojo (kairiausio) neužimto laukelio, o 6 – ant šešto, dešinėje esančio neužimto laukelio. 
 Metamas  kauliukas ir, pagal burtu keliu nustatytą skaičių, ant  neužimto laukelio statomas  žirgas. Jei metant kauliuką iškrito 6 metimas kartojamas.
 Metamas  kauliukas ir, pagal burtu keliu nustatytą skaičių, ant  neužimto laukelio statomas  kitas žirgas. Jei metant kauliuką iškrito 5 ar 6 metimas kartojamas.
 Baltųjų bokštas statomas  ant 1-o tuščio pirmos eilės laukelio, baltųjų karalius - ant 2-o neužimto pirmos eilės laukelio (karalius neturi stovėti laukeliuose a1 arba h1, nes jų gali prireikti bokštui), o likusį baltųjų bokštą - ant 3-io neužimto pirmos eilės laukelio.
 Ant įprastų laukelių sutatomi visi baltųjų ir juodųjų pėstininkai, o  juodųjų figūros sustatomos taip, kad jos tiksliai atspindėtų baltąsias (juodieji turi turėti lygiai tokio pat tipo figūrą laukelyje a8, kurią baltieji turi laukelyje a1 ir analogiškai turi būti sekančiose vertikalėse).

Tai ne vienintelis būdas, kaip  nenaudojant programinės įrangos, sukurti pradinę padėtį.

 Rokiruotės ypatumai 
Rokiruotė dėl karaliaus ir bokštų atsitiktinių  padėčių turi tam tikrų ypatumų, lyginant su   rokiruote įprastuose šachmatuose. 

Atsitiktinių Fišerio šachmatų partijoje kiekvienam žaidėjui leidžiama  rokiruoti  tik vieną kartą. Tiek karalius tiek  dalyvaujantis bokštas iki ruokiruotės neturi būti vaikščioję. Jos negalima atlikti, jei karalius yra šachuojamas.
Po rokiruotės galutinės  bokšto ir karaliaus pozicijos turi būti lygiai tokios pačios, kaip ir įprastuose šachmatuose.

Jei rokiruojama į c vertikalės pusę, kuri klasikiniuose šachmatuose dar vadinama ilgąja rokiruote, ir kuri žymima kaip 0-0-0, baltųjų  karalius stovi laukelyje c1, o jų bokštas – d1. Juodųjų karalius po savo rokiruotės  stovi laukelyje c8, o jų bokštas – d8.

Po rokiruotės į g pusę, kuri klasikiniuose šachmatuose žymima kaip 0-0, arba vadinama trumpąja, baltųjų  karalius stovi laukelyje g1, o jų bokštas – laukelyje f1. Juodųjų karalius po savo rokiruotės stovi laukelyje  g8, o jų bokštas – f8.

Kai kuriose pradinėse pozicijose karalių ar bokštą (bet ne abu) rokiruotės metu nereikia judinti.

Kai kuriose - rokiruotę  galima vykdyti jau pirmuoju ėjimu. Visi laukeliai,  tarp karaliaus pradinės padėties ir rokiruotės stovėjimo laukelio  (įskaitant ir galutinį) ir visi laukeliai, tarp rokiruojančio bokšto pradinio ir laukelio, kuriame turės stovėti bokštas (įskaitant paskutinį) turi būti laisvi nuo figūrų, Rokiruotėje dalyvaujančios figūros gali peršokti tik rokiruojantį bokštą ar karalių.

Po rokiruotės skirtingai nuo standartinių šachmatų, kai kurie vidiniai rokiruotės laukeliai gali likti užpildyti figūromis, Pavyzdžiui, po c- rokiruotės (0-0-0), gali likti figūrų a1 ir b1 laukeliuose, o po g-rokiruotės (0-0)  - e1 ar h1 laukeliuose.

Rokiruotės vykdymas, lyginant su įprastaisiais šachmatais, šiek tiek skiriasi.
Priklausomai nuo  karaliaus ir bokšto padėties ji atliekama vienu iš šių būdų:
 Judinant dvi figūras: atliekant ėjimą karaliumi ir ėjimą bokštu. (kaip ir standrtiniuose šachmatuose).
 Vien tik karaliaus ėjimu (kai bokštas pradinėje padėtyje stovi rokiruotės vietoje).
 Vien tik bokšto ėjimu  (kai  karalius stovi rokiruotės vietoje).
 Sukeičiant  vietomis karaliaus ir bokšto padėtis. (kai pradinėje padėtyje bokštas ir karalius stovi greta). 

Pastaruoju atveju rekomenduojama: pirma nuimti karalių ir pastatyti šalia lentos ir bokštą iš pradinės padėties perkelti į jo laukelį po rokiruotės, Tai atlikus, karalius  pastatomas ant ant jam skirto laukelio.

 Taip pat skaitykite 
 Šachmatai 960 
 FIDE oficialiai pripažįsta Fišerio atsiktinių šachmatų pasaulio čempionatą
 Apie FIDE pasaulio Fišerio atsitiktinių šachmatų čempionatą 
 Debiutas (šachmatai)
 Kapablankos šachmatai

 Išnašos 

Kategorija:Šachmatų rūšys